Danmarks bedste herresingle i badminton, nordjyske Jan Ø. Jørgensen, vandt lørdag sin semifinale ved China Open og er dermed klar til finalen - for første gang i syv år. Vejen til finalen gik gennem malaysiske Iskandar Zulkarnian, der blev besejret i tre sæt. I finalen venter verdensranglistens nummer to, kinesiske Chen Long, der vandt guld ved OL i Rio. Jan Ø. Jørgensen slog den malaysiske spiller 22-20, 20-22, 21-7, men havde faktisk chancen for at lukke kampen i andet sæt - den var Zulkarnain bare ikke med på. Jørgensen havde givet Zulkarnain lignende behandling i første sæt og i tredje gav nordjyden sin modstander en regulær øretæve. Finalen spilles søndag formiddag dansk tid og kan følges på TV 2 Sport.

Opsummering:
For første gang i syv år er nordjyske Jan Ø. Jørgensen klar til en finale ved China Open